นรองกระดูกหูเสื่อมสามารถหายได้ไหมครับคือผมยินเหมือนมีเม็ดทรายดังในหูครับและก็มีเสียงดังคลิกๆคือผมอายุพึ่ง24ครับ
สวัสดีค่ะ ภาวะดังกล่าวมา กระดูกหูเสื่อม เป็นสาเหตุทำให้เกิดเสียงในหูได้ โดยมักเกิดขึ้นกับผู้ที่มีอายุ 60 ปีขึ้นไป เพราะการทำงานของเส้นประสาทหูอาจเสื่อมลง โดยอาการนี้อาจเกิดขึ้นกับหูทั้งสองข้างของผู้สูงอายุค่ะดังนั้นในคนที่อายุน้อยยังมีโอกาสเป็นโรคดังกล่าวได้น้อยนะคะ แนะนำการสอบถามแพทย์เกี่ยวกับการวินิจฉัยที่แน่ชัด และอาจต้องหาสาเหตุอื่นๆที่ยังเป็นไปได้กรณีมีเสียงในหูเช่นขี้หูอุดตัน หูติดเชื้อและไซนัสอักเสบ หรือกระดูกหูเกิดการเปลี่ยนแปลง หรือมีการงอกของกระดูกในหูที่ผิดปกติอาจส่งผลต่อการได้ยินและทำให้เกิดเสียงในหูได้การรักษาขึ้นกับสาเหตุที่แน่ชัดค่ะ อาจจะมียาบางชนิดที่ช่วยลดอาการได้ ในเบื้องต้นสามารถหลีกเลี่ยงสิ่งกระตุ้นที่ทำให้เกิดอาการนี้ได้ เช่น สถานที่เสียงดัง ไม่เอาน้ำฉีดเข้าหูโดยตรง และถ้าหูได้ยินไม่ชัดมากขึ้นเรื่อยๆหรือเสียงดังรบกวนในหูตลอด ควรรีบกลับไปพบแพทย์ค่ะ